**LĒMUMS**

Liepājā

|  |  |
| --- | --- |
| 2023. gada 24. augustā |  Nr.272/9(prot. Nr.9, 8.§) |

Par ziedojumu Ukrainas civiliedzīvotāju

atbalstam

Lai sniegtu atbalstu Ukrainas civiliedzīvotājiem saistībā ar Krievijas iebrukumu Ukrainā, ņemot vērā biedrības "TABITAS SIRDS" iesniegumu par ziedojuma piešķiršanu ukraiņu ģimeņu primāro atbalsta funkciju nodrošināšanai, iesniegto ziedojuma izlietošanas atskaiti par iepriekš ziedoto finanšu līdzekļu izlietojumu un, pamatojoties uz Publiskas personas finanšu līdzekļu un mantas izšķērdēšanas novēršanas likuma 10. panta pirmo daļu, Ukrainas civiliedzīvotāju atbalsta likuma 11. panta otro daļu un Pašvaldību likuma 10. panta pirmās daļas 21. punktu, Liepājas valstspilsētas pašvaldības dome **nolemj:**

1. Ziedot sabiedriskā labuma organizācijai biedrībai "TABITAS SIRDS", reģistrācijas Nr.40008257832, finanšu līdzekļus 5 000 EUR (pieci tūkstoši *euro*) apmērā Ukrainas civiliedzīvotāju atbalstam Liepājā.

2. Pilnvarot Liepājas valstspilsētas pašvaldības izpilddirektoru slēgt ziedojuma līgumu ar ziedojuma saņēmēju.

3. Liepājas valstspilsētas pašvaldības domes priekšsēdētāja vietniekam kontrolēt lēmumu izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Finanšu pārvaldei, Juridiskajai daļai, Izpilddirektora birojam, Domes priekšsēdētāja birojam |